හානිකර බැක්ටීරියා සහිත කාබනික පොහොර මෙරටට එවීමට තැත් කළ චීන සමාගමට අධිකරණයේ නියෝගයක් මත ණය වර ලිපි යටතේ ගෙවීම් සිදු නොකිරීම නිසා ශ්‍රී ලංකාවේ චීන තානාපති කාර්යාලයේ ආර්ථික හා වානිජ දෙපාර්තමේන්තුව මගින් මහජන බැංකුව  අසාදු ලේඛනගත කර තිබෙනවා.ලංකා පොහොර සමාගම විසින් චින්දාඕ චීන සමාගමට, එහි දේශීය නියෝජිතයාට සහ මහජන බැංකුවට එරෙහිව කොළඹ වානිජ මහාධිකරණය විසින් තවත් වාරණ නියෝගයක් නිකුත් කරනු ලැබුවා.එමඟින් චින්දාඕ චීන සමාගම වෙනුවෙන් විවෘත කරන ලද ණයවර ලිපියක් යටතේ මහජන බැංකුව විසින් කිසිදු ගෙවීමක් කළ නොහැකිවන ලෙසටයි මෙම වාරණ නියෝගය නිකුත් කර ඇත්තේ.කෙසේ නමුත් ශ්‍රී ලංකාවේ චීන තානාපති කාර්යාල වෙබ් අඩවියේ දැක්වෙන්නේ අදාළ ගෙවීම් සිදු කිරීම පැහැර හැරීම නිසා මෙරට රාජ්‍ය බැංකුව ණයවර ලිපි සම්බන්ධයෙන් අවදානම් සහගත වන බවයි.